Folytatódik a Pongó-per
Big Brother kontra Pongó. Még mindig nincs vége az ügynek.
Kedden folytatódott a Big Brother kontra Pongó per, azaz a Big Brother valóságshow-t elõállító Interaktív Kft. és Lassan Zoltán bírósági ügye, ám sem Pongó, sem a beidézett Gyovai Szabolcs - egykori játékostárs - nem jelent meg a Fõvárosi Bíróság tárgyalótermében.

Mint ismeretes, a Big Brother-t elõállító Interaktív Kft. tavaly szerzõdésszegés és a TV2 jó hírnevének csorbítása miatt kártérítési pert indított a valóságshow Pongó néven ismertté vált szereplõje, Lassan Zoltán, illetve tisztességtelen piaci magatartás miatt az RTL Klub ellen.

A felperes hétmillió forintra perli Pongót: ötmilliót azért követel tõle, mert szerinte megszegte azt a szerzõdéses kötelezettségét, hogy a "Big Brother projekt idõtartama alatt" máshol nem szerepel, kétszer egymilliót pedig azért, mert - ugyancsak a szerzõdésben foglaltak ellenére - nem az Interaktív Kft.-n keresztül vállalt fellépést.

Dr. Beleznay Zsolt, az Interaktív Kft. jogi képviselõje szerint nincs sok értelme a tanúk meghallgatásának, hiszen õk Pongó szerzõdés-aláírásának idején és helyén nem voltak jelen.

Feldmajer Péter, Pongó ügyvédje szerint viszont fontos meghallgatni tanúkat. Gyovai Szabolcs egykori játékostárs tanúként való meghallgatása augusztus 30-án várható a csongrádi városi bíróság elõtt. Az ügyvéd rajta kívül egy további tanú megidézését is kérte az október 12-ére kitûzött újabb tárgyalásra.